………. (sz.) napirend

**E L Ő T E R J E S Z T É S**

**a Képviselő-testület 2023. szeptember 28-i rendes ülésére**

**Tárgy:** Feladat-ellátási szerződés kötése a „Mozgássérült Emberek Integrált Intézménye Budapest”-tel

**Készítette:** ………………………….

 dr. Baksa Zsuzsanna

vagyonhasznosítási és ingatlan-nyilvántartási osztályvezető

**Egyeztetve:** …………………………

dr. Varga Előd Bendegúz

alpolgármester

**Látta:**      ……………………………………

dr. Szalai Tibor

jegyző

          ……………………………………

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Mozgássérült Emberek Integrált Intézménye Budapest (továbbiakban: MEREK) bérbevételi kérelmet nyújtott be a Budapest II. kerület, belterület 13684/0/A/4 hrsz-on nyilvántartott, természetben 1024 Budapest, Margit körút 54., összesen 106 m2 területű (üzlethelyiség 80 m2+ raktár 26 m2) ingatlanra.

A Gazdasági és Tulajdonosi Bizottság a 211/2023.(VIII.28) határozatával úgy döntött, hogy „a Budapest Főváros II. Kerületi Önkormányzat a tulajdonában álló, Budapest II. kerület, belterület **13684/0/A/4 hrsz.**-on nyilvántartott, természetben **1024 Budapest, Margit körút 54., összesen** **106 m2** területű (üzlethelyiség80 m2+ raktár 26 m2)ingatlan **bérlőjének**, figyelembe véve a Margit-negyed Döntés-előkészítő és Tanácsadó Testület javaslatát, a **Mozgássérült Emberek Integrált Intézménye** (székhely: 1022 Budapest, Marczibányi tér 3., adószám: 15324047-2-41) – bérbevétel célja látványműhely, nappali foglalkoztató és ajándékbolt kialakítása – **jelöli ki**.

A Bizottság – **úgy döntött továbbá**, hogy a Budapest Főváros II. Kerületi Önkormányzat a tulajdonában álló, Budapest II. kerület, belterület **13684/0/A/4 hrsz.**-on nyilvántartott, természetben **1024 Budapest, Margit körút 54., összesen** **106 m2** területű (üzlethelyiség80 m2+ raktár 26 m2)ingatlan kijelölt bérlőjével, a **Mozgássérült Emberek Integrált Intézménye** (székhely: 1022 Budapest, Marczibányi tér 3., adószám: 15324047-2-41) **kötendő bérleti** **szerződés feltételeiről** és a **bérleti díj mértékéről azt követően hozza meg döntését**, hogy a **Mozgássérült Emberek Integrált Intézménye** az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004. (X.13.) önkormányzati rendelet 40. § (2) bekezdése, valamint Budapest Főváros II. Kerületi Önkormányzat 317/2020.(X.29.) képviselő-testületi határozata alapján, a Magyarország helyi önkormányzatairól szóló 2011. évi CLXXXIX. törvény 23. § (3) és (5) bekezdésében foglaltak szerinti feladatra a **feladatellátási szerződést az Önkormányzattal megkötötte,** egyúttal felkéri a Margit-negyed Döntés-előkészítő és Tanácsadó Testületet arra, hogy a feladatellátási szerződés ismeretében tegye meg a bérleti díj mértékére vonatkozó javaslatát.

A **Mozgássérült Emberek Integrált Intézménye** a feladatellátási szerződés megkötéséig kötelesbeszerezni Budapest Főváros II. Kerületi Önkormányzat Alpolgármesterének rendeltetés mód változtatást tudomásul vevő határozatát, vagy a Településképi Bejelentési Osztály állásfoglalását, mely szerint a tevékenység folytatásához településképi bejelentési eljárás lefolytatása nem szükséges.

A **Mozgássérült Emberek Integrált Intézménye** a feladatellátási szerződés megkötéséig köteles tulajdonosi szerkezetét feltárni a nemzeti vagyonról szóló 2011. évi CXCVI. törvény 3.§ (1) bekezdésének 1. pontja alapján, mely szerint átlátható szervezetnek minősül.

A Bizottság egyúttal **úgy döntött**, hogy amennyiben a jelen határozat meghozatalát követő 6 hónapon belül a feladat-ellátási szerződést az Önkormányzattal nem köti meg, úgy a bérlőkijelölésről rendelkező jelen határozat minden további jogcselekmény nélkül hatályát veszti.

A MEREK az Alapító okirata szerint (1. melléklet - Alapító okirat) költségvetési szerv, irányító szerve a Belügyminisztérium, fenntartója a Szociális és Gyermekvédelmi Főigazgatóság. (2. melléklet - Törzskönyvi adatok)

A MEREK jogszabály által állami feladat ellátási kötelezettség alá tartozó szakosított és önkormányzati feladat ellátási kötelezettségbe sorolt alapellátást egyaránt ellát.

**Szakosított szolgáltatásai:**

* Fogyatékos személyek ápolást-gondozást nyújtó otthona
* Fogyatékos személyek rehabilitációs intézménye
* Támogatott lakhatások

**Alapszolgáltatások:**

* Fogyatékos személyek nappali ellátása

**Fejlesztő Foglalkozás**

**Guruló műhely és logisztikai központ hálózat** (3. melléklet - Merek bemutatkozó levél, tervezett feladatellátás)

AzMötv. 23. § (3) és (5) bekezdése értelmében:

„(3) A fővárosi kerületi önkormányzatok - törvény keretei között - önállóan gyakorolják a települési önkormányzatokat megillető valamennyi feladat- és hatáskört, amelyet törvény nem utal a fővárosi önkormányzat kizárólagos feladat- és hatáskörébe, valamint ellátják az (1) bekezdésbe nem tartozó településfejlesztési, valamint településrendezési és településüzemeltetési feladatokat.

(5) A kerületi önkormányzat feladata különösen:

1. helyi közutak, közterek és parkok kezelése, fejlesztése és üzemeltetése;

2. tulajdonában álló közterületek használatára vonatkozó szabályok és díjak megállapítása;

3. a parkolás-üzemeltetés;

4. általános közterület-felügyeleti hatáskör a kerület közigazgatási határán belül, ide nem értve a (4) bekezdés I. pontjában meghatározott területet;

5. helyi településrendezés, településfejlesztés;

6. helyi településrendezési szabályok megalkotása (fővárosi településrendezési terv alapján);

7. turizmussal kapcsolatos feladatok ellátása;

8. ipari és kereskedelmi tevékenységgel kapcsolatos szabályozási jogkörök;

9. egészségügyi alapellátás, az egészséges életmód segítését célzó szolgáltatások;

10. óvodai ellátás;

11. gyermekjóléti szolgáltatások és ellátások;

11a. **szociális szolgáltatások és ellátások, amelyek keretében települési támogatás állapítható meg;**

12. a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása;

13. a helyi közművelődési tevékenység támogatása, a kulturális örökség helyi védelme;

14. saját tulajdonú lakás- és helyiséggazdálkodás;

15. helyi adóval kapcsolatos feladatok;

16. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;

17. kerületi sport és szabadidősport támogatása, ifjúsági ügyek;

18. közreműködés a helyi közbiztonság biztosításában;

19. nemzetiségi ügyek.”

A MEREK segítséget nyújt az Önkormányzatnak Magyarország helyi önkormányzatairól szóló 2011. évi CLXXXIX. tv. 23. § (5) bekezdés 11a. pontjában meghatározott feladatainak (**szociális szolgáltatások és ellátások**) ellátásában.

A cél, hogy a 1024 Budapest, Margit krt. 54. szám alatt található ingatlanban 8-10 fő fogyatékossággal élő, mozgássérült személy fejlesztő foglalkozása megvalósuljon.

Kérem a Képviselő-testületet, hogy a határozati javaslatot fogadja el.

**Határozati javaslat**

A Képviselő-testület úgy dönt, hogy – a határozat melléklete szerinti tartalommal – megköti a **Mozgássérült Emberek Integrált Intézménye Budapesttel** (székhely: 1022 Budapest, Marczibányi tér 3., adószám: 15324047-2-41) az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 40. § (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 23. § (3) és (5) bekezdés 11a. pontjában foglaltak szerinti feladatra a feladat ellátási szerződést.

A Képviselő-testület felkéri a Margit-negyed Döntés-előkészítő és Tanácsadó Testületet arra, hogy a feladat ellátási szerződés ismeretében tegye meg a bérleti díj mértékére vonatkozó javaslatát a Gazdasági és Tulajdonosi Bizottság felé.

**Felelős:** polgármester

**Határidő:** 60 nap

A határozati javaslat elfogadásához egyszerű többségű szavazati arány szükséges.

**Budapest, 2023. szeptember 25.**

 **Szabó Gyula**

 alpolgármester

*Határozati javaslat melléklete*

**Feladat-ellátási szerződés**

amely létrejött egyrészről a

**Budapest Főváros II. Kerületi Önkormányzat**

székhelye: 1024 Budapest, Mechwart liget 1.

képviseli: Őrsi Gergely polgármester

törzsszáma: 745213

adóigazgatási azonosító száma: 15735650-2-41

bankszámlaszáma: 12001008-00201761-00100004

KSH statisztikai számjele: 15735650-8411-321-01

(a továbbiakban: **Önkormányzat**), valamint

másrészről a

**Mozgássérült Emberek Integrált Intézménye Budapest**

székhelye: 1022 Budapest, Marczibányi tér 3.

törzskönyvi azonosító száma: 324041

adóigazgatási azonosító száma: 15324047-2-41

(a továbbiakban: Szolgáltató)

valamint Önkormányzat és Szolgáltató együttesen említve (a továbbiakban együtt: **Felek**) között az alulírott napon és helyen az alábbi feltételekkel:

1. **Szerződés előzményei**

Budapest Főváros II. Kerületi Önkormányzat Képviselő-testületének az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet (továbbiakban Vagyonrendelet) 40. § (2) bekezdése szerint: „A Margit-negyed területén található helyiségek bérbeadása esetén a Képviselő-testület által létrehozott Margit-negyed Döntés-előkészítő és Tanácsadó Testület jogosult javaslatot tenni Budapest Főváros II. Kerületi Önkormányzat Gazdasági és Tulajdonosi Bizottsága (a továbbiakban: GTB) felé a bérlő személyére, a benyújtott bérbevételi kérelem értékelésére, valamint a Képviselő-testület erről szóló határozatainak megfelelően a bérleti díj összegére azzal, hogy a GTB közérdekű önkormányzati célból (a Magyarország helyi önkormányzatairól szóló 2011. évi CLXXXIX. törvényben meghatározott kötelező feladatok ellátása, az Önkormányzat megbízásából) jogosult a bérleti jogviszonyra vonatkozó szabályokat a jelen rendeletben foglaltaktól eltérően megállapítani.”

A GTB 211/2023.(VIII.28.) bérlőkijelölésről rendelkező határozata jelen szerződés Szolgáltatóját a Budapest Főváros II. Kerületi Önkormányzat tulajdonában álló, Budapest II. kerület, belterület **13684/0/A/4 hrsz.**-on nyilvántartott, természetben **1024 Budapest, Margit körút 54., összesen** **106 m2** területű (üzlethelyiség80 m2+ raktár 26 m2)ingatlan *bérlőjének jelölte ki,* figyelembe véve a Margit-negyed Döntés-előkészítő és Tanácsadó Testület javaslatát a Szolgáltató bérbevételi céljára („látványműhely, nappali foglalkoztató és ajándékbolt kialakítása”) vonatkozólag.

A GTB határozata rendelkezett továbbá arról, miszerint a fent meghatározott ingatlan vonatkozásában a Szolgáltatóval kötendő bérleti szerződés feltételeiről és a bérleti díj mértékéről azt követően hozza meg döntését, hogy a Szolgáltató a Vagyonrendelet 40. § (2) bekezdése, valamint Budapest Főváros II. Kerületi Önkormányzat 317/2020.(X.29.) képviselő-testületi határozata alapján, a Magyarország helyi önkormányzatairól szóló 2011. évi CLXXXIX. törvény 23. § (3) és (5) bekezdésében foglaltak szerinti feladatra a ***feladat ellátási szerződést az Önkormányzattal megkötötték.***

Amennyiben a Szolgáltató a GTB határozatának meghozatalát követő 6 hónapon belül a feladat-ellátási szerződést az Önkormányzattal nem köti meg, úgy a bérlőkijelölésről rendelkező GTB határozat minden további jogcselekmény nélkül hatályát veszti.

1. **Szerződés célja:**

Az Önkormányzat Magyarország helyi önkormányzatairól szóló 2011. évi CLXXXIX. törvény 23. § (5) bekezdésének 11a. pontjaiban meghatározott feladatkörében biztosítja a szociális szolgáltatásokat és ellátásokat.

A MEREK jogszabály által állami feladat ellátási kötelezettség alá tartozó szakosított és önkormányzati feladat ellátási kötelezettségbe sorolt alapellátást egyaránt ellát.

**Szakosított szolgáltatásai:**

* Fogyatékos személyek ápolást-gondozást nyújtó otthona
* Fogyatékos személyek rehabilitációs intézménye
* Támogatott lakhatások

**Alapszolgáltatások:**

* Fogyatékos személyek nappali ellátása

**Fejlesztő Foglalkozás**

**Guruló műhely és logisztikai központ hálózat**

**3. Szerződés tárgya**

A Felek megállapodnak abban, hogy az Önkormányzat fent hivatkozott jogszabályokból fakadó feladatainak ellátása érdekében, az Önkormányzattal együttműködve a Szolgáltató vállalja, hogy:

3.1. Budapest Főváros II. Kerületi Önkormányzat az önkormányzati feladatellátás keretében jelenleg értelmi fogyatékos és autista személyek ellátását valósítja meg Budapest Főváros II. kerületi Önkormányzat Értelmi Fogyatékosok Nappali Otthona, valamint a Civitan Club Budapest-Help Egyesületen keresztül. A gyermekkorú, valamint a halmozottan, súlyosan fogyatékos személyek ellátását a XI. Kerület Újbuda Önkormányzat fenntartásában működő Újbudai Szociális Szolgálattal történt szerződéskötés útján biztosítja.

3.2. A Mozgássérült Emberek Integrált Intézménye Budapest fogyatékossággal élő, elsősorban mozgássérült személyek nappali ellátását országos hatáskörrel látja el (jellemzően a Főváros területéről, valamint annak vonzáskörzetéből érkeznek az igénybe vevők), évek óta, igény szerint felvállalva a kerületben élő mozgássérült személyek nappali ellátását is.

3.3. Az intézmény *az Szt. 99/B. § szerinti 8-10 fő fogyatékossággal élő, mozgássérült személy fejlesztő foglakozását* kívánja megvalósítani az ingatlanban. A foglalkoztatottak esetében az Szt. 99/B. § (2) értelmében, a fejlesztő foglalkoztatási *jogviszony alapját képezi* a szakosított vagy az *önkormányzati feladat ellátási kötelezettség keretébe tartozó alapellátásra (jelen esetben: nappali ellátás) létrejött szociális intézményi* jogviszony.

3.4. Az intézmény a jelenleg a székhelyintézményében működő *kézműves műhely, elsősorban kerámia részét,* valamint *a kézműves műhelyben készült ajándéktárgyak bemutató és üzlethelyiségét kívánja kiszervezni.*

Az ingatlanban egyidőben 8-10 fő fogyatékossággal élő, elsősorban mozgássérült személy egyidejű foglalkoztatása tud megvalósulni a fejlesztő foglalkozás keretében.

**4.** Az Önkormányzat vállalja, hogy a jelen szerződés időtartama alatt, előre egyeztetett módon, a Szolgáltató részére megjelenési lehetőséget biztosít a rendelkezésére álló helyi nyomtatott és elektronikus médiában.

**5.** A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a jelen szerződésben foglaltak szerinti teljesítést veszélyezteti.

A Felek kötelesek a tudomásszerzést követően haladéktalanul tájékoztatni egymást minden olyan tényről, körülményről, amely a Felek jelen szerződésből eredő jogainak gyakorlását, vagy kötelezettségeinek teljesítését akadályozza, vagy veszélyezteti.

A Felek a jelen szerződés teljesítése, valamint a jogszabályok alapján őket megillető jogok gyakorlása, illetve az őket terhelő kötelezettségek teljesítése során jóhiszeműen és egymással kölcsönösen együttműködve kötelesek eljárni. A Felek kötelesek tartózkodni minden olyan magatartástól, amivel egymás jogát vagy jogos érdekét sértenék az ingatlannal kapcsolatban.

**6.** A Szolgáltató köteles minden év március 31. napjáig a tárgyévre vonatkozó írásbeli tervet, valamint az előző évre vonatkozó írásbeli beszámolót elkészíteni szakmai tevékenységéről az Önkormányzat felé. Ez tájékoztatási kötelezettséget jelent a Szolgáltató részéről, az Önkormányzatnak nincs jóváhagyási vagy beleszólási joga Szolgáltató programjaiba.

**7.** A Szolgáltató a tevékenységét és jelen szerződésben vállalt feladatainak ellátását politikai, vallási, világnézeti elkötelezettség, bármilyen hátrányos megkülönböztetés – nem, kor, vallás, politikai, nemzeti/társadalmi hovatartozás, vagyoni, születési különbségtétel – nélkül végzi.

1. A Szolgáltató az őt a jelen szerződés alapján terhelő kötelező szolgáltatásokkal kapcsolatban, a jelen szerződésben részletesen meghatározottak szerint köteles biztosítani a folyamatos szolgáltatást és annak garanciális eszközeit, így különösen:

8.1. A szükséges személyi és tárgyi feltételek megteremtését, fenntartását és fejlesztését.
E körben a Szolgáltató – szükség szerint – munkáltatói utasítások útján is köteles biztosítani azt, hogy munkavállalói magatartása megfeleljen az Önkormányzat által meghatározott, és a jelen szerződésben foglalt közszolgáltatási feladat ellátásához szükséges mennyiségi és minőségi követelmények teljesítésére vonatkozó elvárásoknak, amely elvárásokat az Önkormányzat Szolgáltatóval egyeztetve határoz meg;

8.2. A szükséges tárgyi feltételek megteremtését, fenntartását és fejlesztését – ide értve az eszközök szükséges cseréjét, korszerűsítését vagy felújítását – az e Szerződés megkötését követő birtokbavétel Felek által dokumentált állapotának megőrzése érdekében, vagy akár értéknövelő fejlesztéséhez az Önkormányzat előzetes egyetértésével és a bérleti díj terhére.

8.3 A Szolgáltató saját eszközei kapcsán a Szolgáltató szavatol azért, hogy rendelkezik mindazon jogokkal, amelyek a jelen szerződéssel vállalt feladat ellátásához szükségesek és ezen eszközön harmadik személyeknek nincs olyan fennálló joga, jogos igénye, amely a feladat ellátását kizárná vagy korlátozná.

1. **Szerződés hatálya**

9. 1. A Felek jelen szerződést a ……/2023.(IX.28.) Képviselő-testületi határozat alapján, annak hatálybalépésétől kezdődően határozatlan időre kötik.

9.2. Jelen szerződés a Felek általi kölcsönös aláírással lép hatályba. Amennyiben a szerződés aláírására nem egy időben és helyen kerül sor, a hatálybalépés időpontja az utolsó aláírás napja.

* 1. A szerződést a Felek csak közös megegyezéssel, kizárólag írásban módosíthatják.
1. **Ellenszolgáltatás**

Felek megállapodnak abban, hogy a fent hivatkozott GTB döntések szerint az abban meghatározott helyiségre a Margit-negyed Döntés-előkészítő és Tanácsadó Testület javaslatára a bérleti díj mértékéről a GTB dönt.

**11. Szerződés megszüntetése**

11.1. A Szerződés megszűnik, illetve megszüntethető:

a) Felek közös megegyezésével;

b) Rendes felmondással;

c) Rendkívüli felmondással;

az alábbiak szerint:

11.2. Jelen szerződés közös megegyezéssel bármikor megszüntethető.

11.3. Jelenszerződést bármelyik fél írásban indoklás nélkül a másik fél székhelyére címzett nyilatkozattal 180 napos felmondási idő kikötése mellett rendes felmondással megszüntetheti;

11.4. A szerződést bármelyik fél jogosult azonnali hatállyal felmondani:

a) ha valamelyik fél a megállapodásban vállalt, illetve jogszabály szerinti kötelezettségét a másik fél ismételt írásbeli felszólítása ellenére sem teljesíti,

b) ha másik fél sérelmére súlyosan jogsértő, jelentős mértékű anyagi vagy erkölcsi károsodást okozó magatartást tanúsít.

Az azonnali hatályú felmondást írásban, indokolással ellátva kell közölni a másik féllel.

11.5. A jelen szerződés bármilyen okból történő megszűnése vagy megszüntetése esetén a Szolgáltató köteles az Önkormányzattal, vagy bármely általa megjelölt személlyel - a megszűnés időpontját megelőzően - együttműködni a szolgáltatások átadás-átvétele és folyamatosságának lehetőség szerinti további biztosítása érdekében.

1. **Felek kapcsolattartói:**

A Felek a jelen szerződés időtartamára érdemi nyilatkozattételre jogosult kapcsolattartót jelölnek ki. A kapcsolattartó a másik Féllel történő kapcsolattartás mellett elősegíti, szervezi és koordinálja az adott Fél jelen szerződés szerinti kötelezettségei teljesítését. A kapcsolattartó nevéről, postacíméről, telefon és telefax számáról, valamint elektronikus levélcíméről a jelen szerződés aláírásával egyidejűleg, változás esetén pedig a változást követően haladéktalanul, de legkésőbb 5 (öt) munkanapon belül tájékoztatják egymást.

|  |  |
| --- | --- |
| Szolgáltató részéről: | Önkormányzat részéről:  |
| név: …………….. | név: Berg Dániel alpolgármester |
| értesítési cím: ………………………….. | értesítési cím: 1024 Budapest, Mechwart liget 1. |
| telefon: ………………………….. | telefon: +3613465551 |
| e-mail: …………………………...  | e-mail: berg.daniel@masodikkerulet.hu  |

1. **Egyéb rendelkezések:**

13.1. Felek megállapodnak abban, hogy a szerződés bármely pontjának érvénytelensége nem hat ki a szerződés egészére, az nem érinti a szerződés egyéb rendelkezéseinek érvényességét, kivéve, ha a Felek az érintett rendelkezések nélkül a szerződést nem kötötték volna meg. A Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.

13.2. Szolgáltató kijelenti, hogy a Magyar Államkincstár Törzskönyvi nyilvántartásában 324041 nyilvántartási számon nyilvántartásba vett,magyarországi székhellyel rendelkező költségvetési szerv, amelynek szerződéskötési képessége a jelen Szerződés tárgyát képező szolgáltatások vonatkozásban sem kizárás, sem korlátozás alá nem esik.

13.3. A Szolgáltató nyilatkozik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezetnek minősül. E nyilatkozatban foglaltak változása esetén az Önkormányzatot a Szolgáltató haladéktalanul tájékoztatni köteles. Szolgáltató kijelenti továbbá, hogy a nemzeti vagyonról szóló 2011. évi CXCVI. törvény előírásait figyelembe véve, a jelen szerződésben meghatározott közszolgáltatási feladatok megvalósítására alkalmas, a törvény követelményeinek megfelelő jogi személy.

13.4. Felek a szerződés megkötésével és teljesítésével összefüggésben esetlegesen felmerülő jogvitáikat megkísérlik békés, tárgyalásos úton rendezni. A Felek bírósághoz fordulhatnak, amennyiben a közöttük fennálló vitát a vitás kérdésre vonatkozó értesítés kézbesítését követő 30 (harminc) napon belül nem tudják rendezni. A szerződésből eredő vagy azzal kapcsolatban felmerülő valamennyi jogvita esetén a hatáskörrel és illetékességgel rendelkező magyar bíróság jár el.

13.5. Jelen szerződésben nem szabályozott kérdésekben Magyarország helyi önkormányzatairól szóló 2011. évi CLXXXIX. törvény, valamint a Polgári Törvénykönyvről szóló 2013. évi V. törvény rendelkezései irányadóak.

13.6. A jelen szerződés 4 egymással szó szerint megegyező eredeti példányban készült, amelyből aláírás után 1 példány Szolgáltatót, 3 példány az Önkormányzatot illeti.

Felek a jelen 6 oldalból álló folyamatos sorszámozással ellátott szerződést - annak elolvasása és közös értelmezése után - mint akaratukkal mindenben megegyezőt jóváhagyólag írják alá.

|  |  |
| --- | --- |
| Budapest, 2023..  …………..…………………………………………… | Budapest, 2023.. ………….…………………………………………… |
| Budapest Főváros II. Kerületi Önkormányzat **Örsi Gergely**polgármester | Mozgássérült Emberek Integrált Intézménye Budapest………………………………………. |

|  |  |
| --- | --- |
|  |  |